Gaustatoppen

**Gaustatoppen** eller **Gausta** er et fjell ovenfor Rjukan i Tinn kommune og delvis i Tuddal i Hjartdal kommune i Telemark. Det har en høyde på  meter over havet og er fylkets høyeste fjell. Det er ca.  meter fra dalbunnen og opp til toppen. Telekommunikasjonstårnet på toppen er 68 meter høyt, med tårnets høyeste punkt 1911 moh.

## Geografi og annet
Fra Gaustatoppen har man Norges største utsikt, målt etter areal. Under ideelle forhold har en utsikt over et område på 60&nbsp;000&nbsp;km², noe som tilsvarer nesten en sjettedel av Fastlands-Norges areal. Til sammenligning dekker Danmark ca. 43&nbsp;000&nbsp;km². Ser man Gaustatoppen fra nord ser man en nesten  meter høy kjegle ruve over Hardangervidda.

Gaustatoppen er også en av landets høyeste topper, hvis man regner med primærfaktoren på 959 meter. Sekundærfaktoren på 94,4 kilometer er den tolvte lengste i Skandinavia.

Nær toppen ligger Gaustatoppen turisthytte, populært kalt Gaustahytta. Hytta har enkel servering hver dag i sommersesongen samt noen helger på høsten. Toppen ble besøkt av omkring  i 2015,  ifølge Aftenposten. Den besøkes av rundt  mennesker i året. 17. mai har det vært TV-sending fra NRK på toppen.

Den sørlige delen av fjellet (Gaustaråen) ligger i Hjartdal kommune, mens resten av den øvre delen mot nord, inkludert selve toppen, tilhører Tinn kommune.

Gaustatoppen er en av de mest værharde fjelltoppene i landet, noe som gir ideelle forhold for kraftig ising. Fenomenet atmosfærisk ising oppstår når underkjølte vannpartikler treffer et objekt. Når de små vanndråpene i skyene fester seg til master og antenner, kan det etter hvert bli store mengder is. Dette kan du ofte se på varden på toppen. Antennetårnet på Gaustatoppen er dekket av plater nettopp for å hindre at hele konstruksjonen kollapser av de store ismengdene som dannes her oppe.

De øverste 200 meterne av Gaustatoppen er dårlig, oppsprukket fjell, og enorme steinmasser holdes på plass takket være permafrosten.

Det er adkomst til toppen ved å kjøre fra Rjukan mot Gaustablikk eller man kan kjøre fra Sauland og Tuddal. Velger man å starte fotturen til toppen fra parkering ved Svineroi er turen på ca 4&nbsp;km og turister bruker ca. to timer opp, fra Stavsro er turen om lag 4,9&nbsp;km og man bruker ca. tre timer. Gaustatoppen er også regnet som et eldorado for skientusiaster. Inne i fjellet går Gaustabanen, en sesongåpen kabelbane som frakter folk fra Langefonn ved foten av fjellet og opp til toppen.

## Navnet
*Gausta* kan være avledet av gammelnorsk *Gausstod* til *gaus*, framstrømmende vatn, og *stod*, stø, båtstø. Navnet skal ha sammenheng med en gard hvor vatnet fra Månelva ofte svømte over.

## Førstebestigning

Under en vitenskapelig ekspedisjon til Telemark i august 1810 ble Gaustatoppen besteget for første gang av geolog Jens Esmark og botaniker Christen Smith. Det var på den tiden spørsmål om Gausta var Norges høyeste fjell, så et viktig formål var å få høyden oppmålt. Esmark fant ut at Gaustatoppen var lavere enn Snøhetta (dette var før fjellene i Jotunheimen var oppmålt), og derved ikke Norges høyeste fjell. Det som imidlertid skulle bli viktig for Norge var Esmarks måling av høyden av Rjukanfossens frie vertikale fall. Han skriver: "Dette Fossefald er det høieste af alle bekjendte Fossefald, ikke alene i Europa, men endog i hele Verden."

## Geologi
Gaustatoppen består av omdannet sandstein (kvartsitt) fra prekambriumtiden.

## Bilder av Gaustatoppen

Fil:Rjukan Gaustatoppen.jpg|Gaustatoppen og Rjukan
Fil:Gausta.jpg|Gaustatoppen sett like ved Krossobanen
Fil:GaustatoppenFromAirplane.JPG|Gaustatoppen sett fra fly mellom Bergen og Oslo
Fil:Gaustatoppen, Telemark 2012.jpg|Gaustatoppen med telekommunikasjonstårenet 
Fil:Gaustatoppen seen from northwest, aerial photo.jpg|Aerial photo taken from approximately 6000 feet altitude
Fil:Gaustatoppen (2012.10.06).jpg|Gaustatoppen med Brennstaultjønne i forgrunnen


### Gaustatoppen i kunst

Fil:No-nb digibok 2014091028001 0055 1.jpg|Fra *Norge, fremstillet i lithographerede Billeder efter Naturen* utgitt av P.F. Wergmann (Christiania, 1836)
Fil:Peder Balke-Gaustatoppen.jpg|Oljemaleri av Peder Balke, 1858
Fil:Gausta og Vestfjorddalen i Tellemarken040.jpg|«Gausta og Vestfjorddalen i Tellemarken», tegning fra *[[Norge fremstillet i billeder]]* utgitt i 1848.
Fil:Norge fremstillet i Tegninger - no-nb digibok 2009113013003-69.jpg|Fra *Norge fremstillet i Tegninger*, ukjent forfatter


## Se også
* Liste over fjell i Skandinavia

## Referanser




## Eksterne lenker
* 
* Destinasjon Gaustadtoppen
* Detaljert beskrivelse av Gaustatoppen på peakbook.org
*Utsikten fra Gaustatoppen PeakVisor.com
* Gaustabanens nettsted (Banen er sesongåpen, åpningstider og priser på sidene)
*Webkamera